open-index/open-wikipedia-markdown huggingface dataset:
Sydney-krieketveld

Die **Sydney-krieketveld** (Engels: *Sydney Cricket Ground*, kort: *SCG*) is 'n sportstadion in Sydney, Australië. Dit word gebruik vir Toets-, Internasionale eendag- en Twintig20-krieket, sowel as Aussiereëls-voetbal, Rugby League en rugby-unie.

Dit is die tuisveld van die Nieu-Suid-Wallis Blues krieketspan, die Sydney Sixers in die Big Bash-Liga en die Sydney Swans Australiese Football League klub.

Dit word besit en bedryf deur die Sydney Cricket Ground Trust wat ook die Sydney Voetbalstadion langsaan bestuur. Voordat die sokkerstadion met 44&nbsp;000 sitplekke in 1988 geopen is, was die Sydney Cricket Ground die hoofplek vir Rugby League in Sydney. Dit is tydens die Krieketwêreldbeker 1992, die Krieketwêreldbeker 2015, die T20I-vrouewêreldbeker 2020 en die T20I-wêreldbeker 2022 gebruik.

## Fotogalery 

Lêer:Cricket at the Sydney Cricket Ground, 12 December 1903.jpg|Sydney-krieketveld, 12 Desember 1903.
Lêer:Major League Baseball at Sydney Cricket Ground, 2014.jpg|Major League Baseball begin sy 2014-seisoen op die Sydney Cricket Ground.
Lêer:SCG floodlight, Jan 2006.jpg|Groot ligtorings is by die stadion opgerig in die laat 1970's om te kapitaliseer op sg. "nagkrieket"
Lêer:SCG members.jpg|Die historiese Ledepawiljoen onder ligte met die horison van Sydney daaragter

## Wedstryde 
### Krieketwêreldbeker 1992 
### Krieketwêreldbeker 2015 
### T20I-vrouewêreldbeker 2020 
### T20I-wêreldbeker 2022 
## Verwysings 
## Eksterne skakels 
*  Amptelike webwerf
*  Sydney-krieketveld op Australian Stadiums & Sport
*  Sydney-krieketveld op ESPNcricinfo
Greenwich Village

duimnael|Washington Square Park in Greenwich Village.

**Greenwich Village**, of dikwels net **the Village** genoem, is ’n buurt aan die westekant van Lower Manhattan, New York. Dit is bekend as ’n toevlugsoord vir kunstenaars, die bohemiese hoofstad en die geboorteplek van die moderne LGBT-beweging, die Beatgeslag en die kontrakultuur van die 1960's. *Groenwijck* ("Groen Distrik"), een van die Nederlandse name vir die oorspronklike dorp, is verengels tot "Greenwich". 

Twee van New York se universiteite, die Universiteit van New York en die New School, is in Greenwich Village geleë. Die buurt het uitgebreide verfraaiing en kommersialisasie ondergaan; van sy woonbuurte is van die duurstes in die VSA, volgens *Forbes*. Huise in die West Village het in 2017 oor die algemeen meer as $23&nbsp;000 (R277&nbsp;000) per vierkante meter gekos.

## Verwysings 
## Eksterne skakels 
*
*15px Hierdie artikel is vertaal uit die Engelse Wikipedia
Homofilie

Die woorde **homofilie** en **homofiel** is verouderde terme vir homoseksualiteit. Die gebruik van die woorde het verdwyn met die opkoms van die gaybevrydingsbeweging van die laat 1960's en vroeë 1970's. Dit is vervang deur ’n nuwe stel terminologie wat ’n duideliker verklaring van identiteite gee soos gay, lesbies, biseksueel en transgender.
Usain Bolt

[duimnael|Usain Bolt vier sy oorwinning in die 100&nbsp;meter-wedloop tydens die [Olimpiese Somerspele 2008 in Beijing, waartydens hy die wêreldrekord verbeter het]]

**Usain St. Leo Bolt** (* 21 Augustus 1986, Sherwood Content, Jamaika) is 'n voormalige Jamaikaanse naelloper. Hy het verskeie wêreldrekords verbeter en is bekend vir sy puik prestasie as 'n naelloper, wat hom die bynaam van "Lightning Bolt" in die media besorg het. Hy het by elke wedloop met goue skoene deelgeneem. 

Hy het aan die Olimpiese Somerspele van 2004, 2008, 2012 en 2016 deelgeneem. Op 12 Augustus 2017 kondig hy sy uittrede uit atletiek aan. Bolt het ná die Wêreldkampioenskap in 2017 uitgetree, toe hy derde was in sy laaste solo-wedloop van 100 m, by die 200 m onttrek en in die 4 × 100 m-aflos-eindloop gestaak het.

Hy word wêreldwyd as die beste atleet van alle tye beskou.

## Biografie 
### Jeug 
Bolt is in Sherwood Content gebore, 'n klein dorp in Jamaika en studeer aan die William Knibb High School. Hy begin op laerskool  hardloop, alhoewel sy eerste liefde krieket was.

Hy spits hom eers toe op die 200 m voordat hy oorgaan na die 100 m. Op vyftienjarige leeftyd wen hy twee goue medaljes voor 'n skare van 30 000 mense by die 2002 wêreldkampioenskappe vir juniors in Kingston. Vir dié wedloop was hy só op sy senuwees, dat hy per ongeluk sy linkerskoen aan sy regtervoet dra en omgekeerd. Hy het gesê dat dit die laaste keer was dat hy senuweeagtig was voor 'n wedloop. Deur sy prestasies kry hy die bynaam "The Lightning Bolt" en "world's fastest man". 'n Jaar later wen hy weer die wêreldtitel in die 200 m op die Wêreldkampioenskappe vir juniors in Sherbrooke.

## Verwysings 
## Eksterne skakels 
*  Amptelike webwerf
*
Anders Fogh Rasmussen

**Anders Fogh Rasmussen** (; gebore 26 Januarie 1953) is 'n Deense politikus. Hy was die 24ste eerste minister van Denemarke van November 2001 tot April 2009 en die 12de sekretaris-generaal van NAVO van Augustus 2009 tot Oktober 2014. Hy is tans die HUB van politieke adviseerder Rasmussen Global en 'n senior adviseerder by The Boston Consulting Group se buro in Kopenhagen.

## Verwysings 
|-

|-

|-

|-
Jenga

duimnael|'n Jenga-toring
**Jenga** is 'n spel van fisiese vaardigheid wat goeie hand-oogkoördinasie benodig. Dit is oorspronklik deur Leslie Scott geskep en word tans deur Hasbro bemark.

Spelers neem beurte om een blok op 'n slag te verwyder van 'n toring wat van 54 blokke gebou is. Elke blok wat verwyder word, word op die kruin van die toring geplaas, wat dan 'n progressief groter en meer onstabiele struktuur skep..

Die naam **jenga** is afgelei van *kujenga*, 'n Swahili-woord wat beteken "om te bou".

## Reëls 
duimnael|links|Hier stort die Jenga toring in duie as gevolg van 'n blok wat uit die toring getrek word.
Jenga word gespeel met 54 hout blokke. Elke blok is drie keer langer as die breedte, en een vyfde so dik soos sy lengte van 1.5 cm × 2.5 cm × 7.5 cm. Blokke het klein, ewekansige afwykings in hierdie dimensies, wat bedoel is om die stapelproses te bemoeilik en bykomende uitdagings aan die spel te voorsien. 

Om die spel op te stel, word die ingeslote laaiskinkbord gebruik om die aanvanklike toring van agtien vlakke netjies te plaas. Dit word gedoen deur drie blokke met hul lang kante langs mekaar te plaas en op reghoeke met die vorige vlak (byvoorbeeld, as die blokke in die eerste vlak in die lengte noord-suid lê, sal die tweedevlak-blokke dan oos-wes lê). 

Sodra die aanvanklike toring gebou is, kry die persoon wat die toring gebou het die eerste skuif. Beweging in Jenga is as volg: Neem slegs een blok van enige vlak (behalwe die een onder die onvolledige boonste vlak) van die toring, en plaas dit op die boonste vlak om dit te voltooi. Slegs een hand mag op 'n slag gebruik word wanneer 'n blok uit die toring verwyder word. Blokke kan "getik" word om uit te vind of daar 'n los blok is wat nie die res van die toring sal versteur nie. Enige blok wat uit sy plek verskuif is, moet teruggeplaas word na sy oorspronklike plek voor die verwydering van 'n ander blok. Die beurt eindig wanneer die volgende persoon om te beweeg die toring aanraak, of na tien sekondes, wat ook al eerste plaasvind.

Die spel eindig wanneer die toring omval, of indien enige stuk van die toring val anders as die stuk wat uitgeklop word om na die top te skuif. Die wenner is die laaste persoon wat suksesvol 'n blok verwyder en bo plaas.

## Hoogste toring 
Die verpakkingskopie van een uitgawe van die Jenga-spel beweer dat Robert Grebler die hoogste Jenga-toring ooit gebou het, tot op 402⁄3 vlakke. Grebler het dit in 1985 vermag, terwyl hy met 'n oorspronklike Jengastel gespeel het wat deur Leslie Scott in die vroeë 1980's vervaardig is.

## Verwysings
Butch en femme

[duimnael|300 px|Die Lesbiese Butch/Femme Society in die New Yorkse [Gay Pride-optog.]]

**Butch en femme** is terme in gay en lesbiese gemeenskappe om ’n manlike (butch) of vroulike (femme) identiteit aan te dui, met die gepaardgaande gewoontes, optrede, styl, selfbeskouing, ens. Die terme is in die 20ste eeu in lesbiese gemeenskappe geskep. Dit is al beskryf as "’n manier om seksuele verhoudings en gender- en seksuele identiteit te organiseer". Die butch-femme-kultuur is egter nie die enigste soort verhoudings onder lesbiërs nie; daar is ook talle butch-butch- en femme-femme-verhoudings.

Sommige lesbiese feministe is teen die woorde gekant en voel die onderskeid is ’n afdwinging van heteroseksuele sienings. Volgens navorsing in die 1990's in die VSA "is 95% van lesbiërs vertroud met butch/femme-kodes en kan hulle hulself of ander volgens daardie kodes beoordeel, maar dieselfde persentasie het gevoel butch/femme is 'onbelangrik in hul lewe'".

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Gay Pride

[regs|duimnael|220px|Die [reënboogvlag.]]

**Gay Pride**, **LGBT Pride** of net **pride** is die positiewe standpunt teen diskriminasie en geweld van lesbiese, gay, biseksuele en transgender mense (LGBT) om hul waardigheid en gelyke regte te bevorder, hul sigbaarheid as ’n sosiale groep te verhoog, hul gemeenskap te versterk en seksuele diversiteit en genderverskeidenheid te vier. *Pride*, of trots, as teenpool vir skaamte en sosiale stigma, is die oorheersende beskouing wat die meeste LGBT-regtebewegings dwarsoor die wêreld ten doel het. Die woord "Pride" word gebruik in LGBT-organisasies, , ,  en selfs ’n TV-stasie en die Pride Library in Ontario, VSA.

Pride-gebeure wissel van ernstig tot feestelik en word gewoonlik gehou in die LGBT Pride-maand, wat die Stonewall-onluste gedenk, of enige ander belangrike tyd in ’n land se LGBT-geskiedenis, soos die Moskouse Pride in Mei om Rusland se dekriminalisering van homoseksualiteit in 1993 te vier. Sommige vierings sluit parades, optogte, gemeenskapsdae en groot feeste in wat weke kan duur. 

Algemene Pride-simbole is die reënboogvlag, die Griekse letter lambda (λ), die pienk driehoek en swart driehoek. Laasgenoemde twee is ’n heraanwending van die skande-lapelwapens van Nazi-konsentrasiekampe.

## Verwysings 
## Sien ook 
# Gay Pride-vlag van Suid-Afrika

## Eksterne skakels 
*
*15px Hierdie artikel is vertaal uit die Engelse Wikipedia
Kumbarivier

Die **Kumbarivier** is 'n rivier in die noorde van die Krugerwildtuin in die Limpopoprovinsie van Suid-Afrika. Dit is 'n linkersytak van die Letabarivier wat net oos van Letabakamp in die Engelharddam ledig.
Makoforrivier

Die **Makoforrivier** is 'n takrivier in die noorde van die Krugerwildtuin in die Limpopoprovinsie van Suid-Afrika. Dit ontspring in die weste van Mosambiek, maar kruis die internasionale grens en mond uit in die Olifantsrivier op Suid-Afrikaanse grondgebied.
Tshivanirivier

Die **Tshivanirivier** is 'n rivier in die noorde van die Krugerwildtuin in die Limpopoprovinsie van Suid-Afrika.
Dit mond uit in die Shingwedzirivier (*Rio Singuedeze*), enkele kilometer nadat dit Mosambiek binnegevloei het.
Fopdosser

duimnael|Rory O’neill as Panti Bliss.
duimnael|RuPaul in 2007.

’n **Fopdosser** (Engels: *drag queen*) is gewoonlik ’n man wat buitensporige vroueklere dra en oordadig vroulik optree met die doel om te vermaak. Hulle sal dikwels sekere eienskappe, soos grimering en vals wimpers, dra vir komiese, dramatiese of satiriese effek. Hoewel fopdossers gewoonlik verbind word met gay mans en die gay kultuur, is daar fopdossers van alle seksualiteite. Daar is baie soorte, en hulle wissel grootliks in toewyding – van professionele vermaakkunstenaars in rolprente en op die verhoog tot mense wat dit net een keer beproef. Vroue kan ook fopdossers (*drag kings*) wees deur soos mans aan te trek en manlike rolle aan te neem.

Benewens die vermaakfaktor, is daar talle redes waarom mense klere van die teenoorgestelde geslag dra, soos selfuitdrukking, fetisjisme en spirituele redes. Dit kan dien as ’n manier om uitings aan ’n kunsgevoel te gee of om kulturele stellings te maak. Hoewel die algemene publiek fopdossers gewoonlik met vermaakkunstenaars verbind, is daar ook mense op ander vlakke wat klere van die teenoorgstelde geslag dra, soos dié met ’n sekere gender-identifikasie wat hulself nie as fopdossers beskou nie.

Wat vermaak betref, kan bedrywighede onder fopdossers insluit sing, dans, deelname aan feeste soos Gay Pride-optogte en kabaretvertonings. Sommige werk in nagklubs of tree by privaat partytjies op.

’n Ander term vir ’n fopdosser is ’n **vrouenabootser**. Hoewel dit steeds gebruik word, word dit soms as onakkuraat beskou omdat dit die idee wek van ’n man wat soos ’n vrou probeer lyk. Die Amerikaanse fopdosser RuPaul het eenkeer gesê: "Ek boots nie vroue na nie! Hoeveel vroue ken jy wat seweduimhakke, viervoetpruike en velklewende rokke dra?" Op 'n ander geleentheid het hy gesê: "Ek trek nie soos ’n vrou aan nie; ek trek soos ’n fopdosser aan!"

## In Suid-Afrika 
Suid-Afrikaanse akteurs wat bekend is vir vroulike rolle wat hulle vertolk of vertolk het, is Pieter-Dirk Uys as Evita Bezuidenhout, Marc Lottering as Aunty Merle en Casper de Vries as Greetje Appelmoes.

## Verwysings 
## Eksterne skakels 
*
*15px Hierdie artikel is vertaal uit die Engelse Wikipedia
Rhubarb Triangle

duimnael|In Wakefield is 'n standbeeld ter ere van rabarber opgerig
duimnael|Kweekhuis-rabarber word in donkerheid of in kerslig gekweek en geoes
duimnael|Rabarber word op Leeds se Kirkgate-mark te koop aangebied

Die ***Rhubarb Triangle*** ("Rabarberdriehoek") is 'n driehoekgebied in Wes-Yorkshire, Engeland, geleë tussen die nedersettings Wakefield, Morley en Rothwell met 'n oppervlakte van 9 vierkante myl (23 km2) wat in die Verenigde Koninkryk bekendstaan vir sy soet kweekhuis-rabarber wat vroeg in die jaar geoes en bemark word. Oorspronklik was die Rabarberdriehoek veel groter en het 'n gebied tussen Leeds, Bradford en Wakefield beslaan. Belangrike nedersettings in die huidige kleiner streek sluit Kirkhamgate, East Ardsley, Stanley, Lofthouse en Carlton in.

Die plaaslike rabarberbedryf is vanaf die eerste dekade van die 20ste eeu tot 1939 grootliks uitgebrei en het op sy hoogtepunt 'n gebied van 30 vierkante myl (78 km2) met sowat 200 rabarberplase beslaan. Die taai rabarberplant is oorspronklik uit Siberië afkomstig en aard goed in die nat en koue winters van Wes-Yorkshire, 'n streek wat vroeër sowat 90 persent van die wêreld se winterrabarber in eenvoudige kweekhuisskure geteel het wat daar orals op die velde aangetref is. Yorkshire se kweekhuis-rabarberplante begin eers buite ontwikkel om daarna uitgegrawe en in lang, lae en verwarmde kweekhuisskure oorgeplaas te word waar hulle in volledige donkerheid vinnig groei. Sonder sonlig gebruik die rabarberplant sy eie suikers om te groei en ontwikkel sodoende sy unieke soet smaak.

Kweekhuis-rabarber uit Yorkshire is in 2010 deur die Europese Unie as 'n produk van beskermde oorsprong (*Protected Designation of Origin, PDO*) gelys. Die PDO-etiket waarborg dat die produk volgens tradisionele metodes in 'n lank gevestigde verbouingsgebied gekweek en geoes is.

## Verwysings 
## Eksterne skakels 
*  *The Rhubarb Compendium - Forcing Rhubarb In Winter* 
*  *growveg.co.uk: Forcing Rhubarb For an Earlier, Tastier Harvest*
*  *A Year in the English Garden: How to Force Rhubarb*
*  *Jamie Oliver: 5 ways with forced rhubarb*
*  *Visit Britain: Yorkshire Forced Rhubarb*
*  *BBC Food: Yorkshire forced rhubarb: Made in the dark*
Pieksel

regs|omraam|Hierdie voorbeeld toon 'n beeld met 'n aansienlik vergrote gedeelte, waarin die individuele pieksels maklik as klein blokkies waargeneem kan word.
In digitale afbeelding is 'n **pieksel**  **kolletjies**, of **beeldelement** 'n fisiese punt in 'n rowwe beeld, of die kleinste assesseerbare element in 'n vertoontoestel, so dit is die kleinste beheerbare element van 'n foto op 'n skerm.

Elke pieksel is 'n steekproef van die oorspronklike beeld; 'n groter steekproef verskaf groter akkurate voorstelling van die oorspronklike. Die intensiteit van elke pieksel is veranderlik. In kleurbeeldvormingstelsels, word 'n kleur gewoonlik verteenwoordig deur drie of vier komponent intensiteite soos rooi, groen, en blou, of siaan, magenta, geel en swart.

Die woord is 'n kombinasie van *pix*, vir die Engelse "*picture*", en die *element*. Die woord *pix* verskyn in tydskrifnuus in 1932 as 'n afkorting vir die Engelse woord "*pictures*', in verwysing na films. Teen 1938 is "pix" in Engels gebruik vir foto's deur fotojoernaliste.

Pieksels, afgekort as "px" is ook 'n maateenheid wat algemeen gebruik word in grafiese en webontwerp, gelykstaande aan ongeveer 0,26 mm. Hierdie mate word gebruik om seker te maak dat 'n gegewe element in dieselfde grootte sal vertoon, ongeag die skermresolusie.

## Tegnies 
regs|omraam|'n Pieksel hoef nie noodwendig deur 'n klein blokkie voorgestel te word nie. Hier word alternatiewe metodes getoon om 'n pieksel te konstrueer, deur van kolletjies, lyne of self egalige filtering gebruik te maak.
'n Pieksel word gewoonlik beskou as die kleinste enkele komponent van 'n digitale beeld. Maar die definisie is hoogs kontekssensitief. Dit kan bv. "gedrukte pieksels" op 'n bladsy wees, of pieksels deur elektroniese seine uitgevoer, of verteenwoordig deur digitale waardes, of pieksels op 'n skermtoestel, of pieksels in 'n digitale kamera (fotosensor-elemente). *Pieksels* kan ook gebruik word as 'n maateenheid bv: 2400 pieksels per duim, 640 pieksels per lyn, of gespasieer as 10 pieksels uitmekaar.

## Verwysings
Geskilderde stekelkreef

Die **Geskilderde stekelkreef** (*Panulirus versicolor*) is 'n stekelkreef wat voorkom in die westelike Stille Oseaan en die Indiese Oseaan; meer spesifiek die Rooisee en aan die kus van Oos-Afrika suidwaarts tot by KwaZulu-Natal. Die stekelkreef word tot 40 cm lank en het 'n groot, patroon voorkoms. Die karapaks is doringagtig en groen met swart en wit strepe op. Daar is twee lang horings tussen die oë wat vorentoe wys en die lang antennas is wit. Die stert is groenerig van kleur met die rante wat swart en wit gekleur is. Die swemvoete onder die lyf is donker en omring met wit. Die bene is bedek met blou en wit strepe op.

Hulle leef in skeure in koraal en rotsriwwe tot op 'n diepte van 25 m. Hulle is gewoonlik alleenlopers wat in die nag lewe. Die stekelkreef is 'n karnivoor en vreet vis, slakke, ander skaaldiere en wurms. Die spesie kom algemeen voor.

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa*, deur Dennis King & Valda Fraser, Struik Nature, 2014. 

## Verwysings 
## Eksterne skakel 
* http://www.sealifebase.org/summary/Panulirus-versicolor.html
Anomura

**Anomura** (valskrappe) is 'n infraorde wat behoort tot die orde *Decapoda*. Oppervlakkig lyk hulle nes krappe omrede hulle ook tien pote het, maar verskil deurdat van hulle pote kleiner is. Pote wat verloor word in gevegte of ander redes groei weer terug oor tyd.

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa*, deur Dennis King & Valda Fraser, Struik Nature, 2014.
Mafia (dubbelsinnig)

Die term **Mafia** of **mafia** kan verwys na:

*Die Sisiliaanse Mafia, die oorspronklike Mafia van Sisilië, Italië.
*Die Amerikaanse Mafia, wat gestig is deur Mafialede wat uit Sisilië na die VSA uitgewyk het.
*Ander "mafias" soos die Russiese Mafia, wat eintlik overbonde misdaadsindikate is en geen bande met bogenoemde Mafias het nie.
Giovanni Brusca

**Giovanni Brusca** (gebore 20 Februarie 1957) is ’n voormalige lid van die Sisiliaanse Mafia. Hy het die anti-Mafiamagistraat Giovanni Falcone in 1992 vermoor en op ’n keer gesê het het tussen 100 en 200 moorde gepleeg, maar kon nie die presiese getal onthou nie. Hy is in absentia tot lewenslange tronkstraf gevonnis, in 1996 in hegtenis geneem en het daarna met die polisie saamgewerk.

Brusca was ’n kort, dikkerige, slordige mafioso met ’n baard, en was in Mafiakringe bekend as "Die Vark" (*U Verru* in Sisiliaans en *Il Porco* in Italiaans) of "Die Christenmoordenaar" (*Lo Scannacristiani*; in Italiaanse dialekte word die term "Christene" dikwels gebruik vir "mense"). Tommaso Buscetta, die Mafia-informant wat in Falcone se ondersoek saamgewerk het, onthou Brusca as "’n wilde perd maar groot leier".

## Mafialoopbaan 
Brusca se pa en oupa was mafiosi. Brusca self het deel van die Corleonesi-moordspan geword wat direk aan Totò Riina‎ gerapporteer het. ’n Voorbeeld van sy wreedheid is die ontvoering van die 11-jarige Giuseppe Di Matteo in November 1993. Die seun se pa, Santino, het in 1992 aan die moord op die magistraat Giovanni Falcone deelgeneem en ná sy arres met die polisie saamgewerk. Die ontvoerders het soos polisiemanne aangetrek en vir die seun gesê hy kan sy pa, wat op die vasteland van Italië aangehou is, gaan sien. In plaas daarvan het hulle hom 26 maande lank aangehou, waartydens hulle hom gemartel en grusame foto's vir sy pa gestuur het in ’n poging om hom te dwing om sy getuienis terug te trek. Die seun is eindelik op Brusca se bevel verwurg en sy lyk is in ’n vaat suur gegooi om te verhoed dat sy familie hom kan begrawe.

Brusca was een van die magtigste Mafialeiers tussen Riina se arres in Januarie 1993 en sy eie in Mei 1996. Hy was betrokke by die terreurveldtog in 1993 teen die staat ná hul aanslag teen Mafialede en Riina se arres. Verskeie toeristeplekke op die vasteland is aangeval; 10 mense is gedood en 71 beseer.

## Inhegtenisneming 
Op 20 Mei 1996 is Brusca op 39-jarige ouderdom in hegtenis geneem. Hy het die vorige jaar ’n lewenslange vonnis gekry toe hy in absentia skuldig bevind is aan moord. Hy is daarna ook skuldig bevind aan die moord op magistraat Falcone.

Ná sy arres het Brusca met ondersoekers saamgewerk. Sy getuienis was eers óf onbevestigbaar óf vals. Hy het eers in Februarie 1999 die status van ’n volle samewerker gekry, maar is nogtans nie ten volle vertrou nie.

## Verwysings 
## Eksterne skakels 
* , Teleacras Agrigento, 28 Januarie 2004
*15px Hierdie artikel is vertaal uit die Engelse Wikipedia
Bernardo Provenzano

**Bernardo Provenzano** (31 Januarie 1933 – 13 Julie 2016) was ’n lid van die Sisiliaanse Mafia en is daarvan verdink dat hy die baas was van die Corleonesi, ’n Mafiafaksie wat op die dorp Corleone ontstaan en ander families oorgeneem het, en dus die *capo di tutti capi* (baas van base) van die hele Sisiliaanse Mafia tot met sy inhegtenisneming in 2006.

Sy byname was **Bernie die Trekker** omdat hy, in die woorde van een informant, mense "in die grond in geploeg het"; **oom Bernie**; en **Die Rekenmeester** vanweë die stil en subtiele manier waarop hy sy misdaadryk beheer het, ten minste in vergelyking met van sy gewelddadige voorgangers.

## Mafialoopbaan 
Tydens die bewind van Salvatore Riina as baas van base het Provenzano vermoedelik agter die skerm gewerk en die finansiële sy van die Mafia se bedrywighede beheer, veral heroïensmokkelary.

Riina is in Januarie 1993 in hegtenis geneem en tot lewenslange tronkstraf gevonnis vir tientalle moorde, insluitende dié op die anti-Mafiamagistrate Giovanni Falcone en Paolo Borsellino wat die Maxiverhoor van Mafialede in die middel 1980's begin het. Provenzano het hom toe opgevolg as baas van base. Onder sy leierskap het die Mafia minder bloeddorstig geword en die veldtog van geweld is vervang met ’n veldtog van stilte bekend as die *Pax Mafiosa*.

Hy het risiko's vermy en, in plaas daarvan om die telefoon te gebruik, sy bevele met klein handgeskrewe aantekeninge uitgedeel. 

## Inhegtenisneming 
Provenzano was ’n voortvlugtige vandat hy in 1963 aan moord skuldig bevind is tot met sy arres in 2006. Hy was vir ’n rekord van 43 jaar voortvlugtig. Toe hy in hegtenis geneem is, was hy net bekend volgens foto's uit die 1950's; die laaste bekende foto is in 1959 geneem.

Op 25 Januarie 2005 het die polisie ’n strooptog op verskeie huise in Sisilië uitgevoer en 46 Mafiaverdagtes in hegtenis geneem wat daarvan verdink is dat hulle Provenzano help om die owerhede te vermy. Hoewel hulle hom nie gevang het nie, het die polisie van sy handgeskrewe notas gevind, wat bewys het die 72-jarige Provenzano is steeds lewend en in beheer van die Mafia. Twee maande later is nog 80 mafiosi aangekeer, maar weer was Provenzano nie onder hulle nie.

Provenzano is eindelik op 11 April 2006 naby sy huis in Corleone gearresteer. 

## Dood 
Hy is op 13 Julie 2016 op 83-jarige ouderdom in die hospitaal van sy tronk in Milaan dood weens komplikasies van blaaskanker.

## Verwysings 
## Eksterne skakels 
*  ’n Biografie van Provenzano
* *The Guardian*: "Gangster No 1", 24 April 2001
*15px Hierdie artikel is vertaal uit die Engelse Wikipedia
Dallas (TV-reeks)

**Dallas** is 'n Amerikaanse TV-sepie wat in die 1970's en 1980's in talle wêrelddele gewild was. Die reeks is tussen 2 April 1978 en 3 Mei 1991 deur die Amerikaanse TV-stasie CBS uitgesaai. Dit handel oor die magtige Ewing-familie, wat 'n fortuin uit Texas se olie-industrie gemaak het. In totaal is 14 seisoene en 357 aflewerings van die reeks geproduseer. Dit maak Dallas een van die langslopende reekse in die Verenigde State.

Dallas handel oor die wel en wee van die Ewing-familie. Jock Ewing (Jim Davis) en sy vrou (Miss) Ellie Southworth (Barbara Bel Geddes) woon op die Southfork Ranch, 'n beesplaas was vir dekades in die Southworth-familie se besit was. Die gesin bestaan verder uit drie seuns, die egosentriese J.R. (Larry Hagman), die altyd moedige Bobby (Patrick Duffy) en die familie se swartskaap, Gary (Ted Shackelford). Gary was nie deel van die vaste rolverdeling nie, maar kry in 1979 sy eie sepie met die titel *Knots Landing*. Die rolverdeling van die eerste seisoen bestaan verder uit Bobby se vrou en die dogter van Jock se aartsvyand, Pamela Barnes (Victoria Principal), J.R. se alkoholverslaafde vrou Sue Ellen Shepard (Linda Gray) en Gary se dogter, Lucy Ewing (Charlene Tilton).

Die reeks is in 2012, ná 'n afwesigheid van 20 jaar, weer herleef en is tot 2014 in drie seisoene in Amerika gebeeldsend.

## Verwysings 
## Eksterne skakels 
*
Twitch

**Twitch** is 'n regstreekse videostromingsplatform wat in besit is van Twitch Interactive, 'n filiaal van Amazon.com.

Sedert dit in Junie 2010 bekend gestel is as 'n afwenteling van die algemene belangstellingsplatform, Justin.tv, fokus die webwerf hoofsaaklik op regstreekse videospeletjies, insluitende uitsendings van eSports-kompetisies, bykomend tot kreatiewe inhoud, "in die regte lewe" strome, en meer onlangs, musiekuitsendings. Inhoud op die webwerf kan óf regstreeks of via video op aanvraag gesien word.

Die gewildheid van Twitch sou dit van sy algemeenbelange-eweknie verduister; In Oktober 2013 het die webwerf 45 miljoen unieke kykers gehad, en teen Februarie 2014 is dit beskou as die vierde grootste bron van piekinternetverkeer in die Verenigde State. Terselfdertyd is Justin.tv se ouersmaatskappy weer as Twitch Interactive aangewys om die verskuiwing in fokus te verteenwoordig. Justin.tv is in Augustus 2014 gesluit. In daardie maand is die diens deur Amazon verkry vir VS$ 970 miljoen, wat later gelei het tot die bekendstelling van sinergieë met die maatskappy se intekeningsdiens Amazon Prime. Twitch het later "Curse", 'n operateur van aanlyn-videospelegemeenskappe, gekoop, en ingestel om speletjies te koop deur middel van skakels op strome, tesame met 'n program waarmee stromers kommissie ontvang op die verkope van speletjies wat hulle speel.

Teen 2015 het Twitch meer as 1,5 miljoen uitsaaiers en 100 miljoen kykers per maand gehad. Vanaf 3 Maart 2017 bly Twitch steeds die grootste regstreekse videostromingsdiens vir videospeletjies in die VSA en het 'n voordeel bo YouTube Gaming. Sedert Februarie 2020 het dit 3 miljoen uitsaaiers maandeliks en 15 miljoen daaglikse aktiewe gebruikers.

## Geskiedenis 
Toe Justin.tv in 2007 van Justin Kan en Emmett Shear van stapel gestuur is, is die werf verdeel in verskeie inhoudskategorieë. Die speelkategorie het veral vinnig gegroei, en het die gewildste inhoud op die webwerf geword. In Junie 2011, het die maatskappy besluit om die spelinhoud as Twitch.TV af te spin, geïnspireer deur die term *twitch gameplay*. Dit is amptelik van stapel gestuur in die publieke beta op 6 Junie 2011. Sedertdien het Twitch meer as 35 miljoen unieke besoekers per maand gelok. Twitch het ongeveer 80 werknemers in Junie 2013 gehad, wat in Desember 2013 tot 100 gestyg het. Die maatskappy het sy hoofkwartier in San Francisco se finansiële distrik.

## Bronne 
* 
* http://www.twitch.tv
* https://venturebeat.com/2018/01/17/twitch-brings-in-a-team-of-executives-to-oversee-deployment-of-new-features/

## Verwysings 
## Eksterne skakels 
* 
*
Bruce Dalling

**Bruce Dalling** (1938–2008) was 'n Suid-Afrikaanse seiljagvaarder. Hy het in 1968 in sy enkelromp-seiljag genaamd *Voortrekker* aan die Trans-Atlantiese wedvaart deelgeneem. Ná ’n tydsaanpassing is hy eerste geplaas en as die wenner gekroon.

## Lewensloop 
Dalling is op 16 Augustus 1938 in Johannesburg gebore en matrikuleer van die St. John's College in Johannesburg. Daarna wend hy hom tot se see, waartydens hy aan talle groot seiljagvaarte deelgeneem en later by Hongkong se polisie aansluit.

Met sy terugkeer na Suid-Afrika was hy 'n bootsman op die Suid-Afrikaanse jag, die Stormvogel. Daarna studeer hy landbou aan die destydse Universiteit van Natal en het ook in die landbou gedoseer. Hy het sy studies in die regte voortgesit en later 'n advokaat in veral Pietermaritzburg en Durban geword.

Teen die einde van sy lewe was hy 'n boer, maar het steeds as assessor vir die howe opgetree. Dalling is op 7 Julie 2008 op sy plaas naby Howick oorlede. Hy was 69 jaar oud.

## Sien ook 
* Suid-Atlantiese Wedvaart

## Verwysings
Peridotiet

duimnael|Peridotiet
**Peridotiet** is 'n ultramafiese gesteente. Dit word op baie plekke aangetref soos in die gebergte van Oman of in die Bosveldstollingskompleks van Suid-Afrika. Dit bestaan hoofsaaklik uit die minerale olivien en pirokseen.

## Klimaatverandering 
Omdat dit ultramafies is, kan dit maklik met koolsuurgas  reageer en karbonate vorm. Daarby word koolstofdioksied in 'n vastestof gebêre. Vanweë die aardverwarming kan dit nuttig wees om op hierdie manier die koolstofdioksiedvlak van die atmosfeer te verlaag.

## Verwysings
Trollie

duimnael|Trollie|250px
'n **Trollie** is iets wat gebruik word in winkels om goedere wat 'n mens wil koop saam met die persoon te verskuif. 'n Trollie kan ook 'n ligte handkarretjie met twee wiele wees wat gebruik word om dinge te karwei.
Eersgeboortereg

duimnael|Hedendaagse Europese monargieë volgens opvolgingsreëls:

**Eersgeboortereg** is die reg van die oudste kind (gewoonlik die oudste seun) om sy ouers se hele boedel te erf, voor enige dogters, ouer buite-egtelike seuns, jonger seuns en ander familielede. Die afstammeling (gewoonlik seun) van ’n afgestorwe ouer sibbe (gewoonlik oudste seun) erf voor ’n lewende jonger sibbe. As daar nie kinders is nie, erf broers na gelang van hul ouderdom.

Onder sibbes erf seuns gewoonlik voor dogters. As daar nie manlike afstammelinge in die manlike lyn is nie, is daar variasies van eersgeboortereg waarvolgens die erflating gaan aan ’n dogter of broer of andersins na ander familielede, in ’n spesifieke orde (verkieslik mans, Saliese geboortereg, half-Saliese geboortereg, ens.).

Die beginsel het histories gegeld vir die erfenis van grond, sowel as titels en ampte – veral in monargieë.

Variasies van eersgeboortereg verander die beginsel dat jonger seuns ook kan erf of, in die Weste sedert die Tweede Wêreldoorlog, skakel die voorkeur van seuns bo dogters uit. Die meeste monargieë in Europa het die voorkeur van seuns om die troon te bestyg uitgeskakel, soos België, Denemarke, Luxemburg, Nederland, Noorweë, Swede en Brittanje.

Sommige monargieë het opvolgingsreëls wat afwyk van eersgeboortereg. Op die oomblik gebruik Saoedi-Arabië ’n stelsel waarvolgens ’n jonger broer voorkeur kry bo ’n seun van die koning. Dit was ook die geval in Kiëf-Roes, die vroeë Koninkryk Skotland, die Mongoolse Ryk en die latere Ottomaanse Ryk.

## Eksterne skakels 
* 15px Hierdie artikel is vertaal uit die Engelse Wikipedia
'Ndrangheta

Die ** ’Ndràngheta** is ’n georganiseerdemisdaadgroep wat in Kalabrië, Italië, gesentreer is. Hoewel dit nie oorsee so bekend soos die Sisiliaanse Mafia is nie, het die ’Ndrangheta in die laat 1990's en vroeë 2000's die magtigste misdaadsindikaat in Italië geword. 

Hoewel die ’Ndrangheta dikwels met die Mafia verbind word, is dit onafhanklik daarvan. Daar is egter samewerking tussen hulle vanweë hul geografiese nabyheid en die gedeelde kultuur en taal tussen Kalabrië en Sisilië. ’n Amerikaanse diplomaat het geraam die organisasie se dwelmsmokkelary, afpersing en geldwassery het in 2010 sowat 3% van Italië se BBP uitgemaak. 

Sedert die 1950's het die organisasie na Noord-Italië en die res van die wêreld uitgebrei. Volgens ’n Europese verslag in 2013 oor Italiaanse misdaad is die ’Ndrangheta onder die rykste en magtigste georganiseerdemisdaadgroepe op ’n globale skaal.

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Kollusie

**Kollusie** is ’n ooreenkoms tussen twee of meer partye, soms onwettig, maar altyd in die geheim, om openlike mededinging te beperk deur ander te bedrieg, te kort te doen of te mislei oor hul wetlike regte, of om ’n doel te bereik wat deur die wet verbied word. Dit word gewoonlik gedoen om onregverdige voordeel in die mark te trek. Dit word ook **geheime samewerking** of **samespanning** genoem. 

Kollusie is ’n ooreenkoms tussen maatskappye of individue om die mark te verdeel, pryse vas te stel, of produksie of geleenthede te beperk . Dit kan ook die vasstelling van lone, agteraf betalings of die wanvoorstelling van die onafhanklikheid van twee samewerkende partye behels. In regsterme is enige kollusiedaad ongeldig.

## Sien ook 
* Korrupsie

## Verwysings 
## Bronnelys 
* Vives, X. (1999) *Oligopoly pricing*, MIT Press, Cambridge MA (readable; suitable for advanced undergraduates.)
*Tirole, J. (1988) *The Theory of Industrial Organization*, MIT Press, Cambridge MA  (An organized introduction to industrial organization)
*Tirole, J. (1986), "Hierarchies and Bureaucracies", Journal of Law Economics and Organization, vol. 2, pp.&nbsp;181–214.
*Tirole, J. (1992), "Collusion and the Theory of Organizations", Advances in Economic Theory: Proceedings of the Sixth World Congress of the Econometric Society, ed by J.-J. Laffont. Cambridge: Cambridge University Press, vol.2:151-206.
Pryselastisiteit

Die **pryselastisiteit van die vraag** (PEV) is ’n manier in ekonomie om die prysgevoeligheid, of elastisiteit, van die vraag na ’n produk of diens te meet as net die prys verander en niks anders nie. Dit is meer presies die persentasie van die verandering in vraag in reaksie op ’n prysverandering van een persent.

Pryselastisiteit is feitlik altyd negatief. Gewoonlik word gesê die vraag na ’n produk is onelasties (of relatief onelasties) as die PEV minder as een is (in absolute waarde), dus as ’n prysverandering ’n relatief klein verandering in die vraag teweegbring. Die vraag is elasties (of relatief elasties) as die PEV groter as een is (in absolute waarde), dus as ’n prysverandering ’n relatief groot uitwerking op die vraag het. 

Inkomste is maksimaal as die prys soveel verhoog word dat die PEV presies een is. 

## Berekening 
Die PEV word bereken deur die verandering in vraag te deel deur die verandering in prys: 

PEV = 

Voorbeeld: As die prys van produk A styg van R2,00 tot R2,20 en die vraag daarna daal van 200&nbsp;kg tot 150&nbsp;kg, is die PEV:

 = -2,5

## Eksterne skakels 
*15px Hierdie artikel is vertaal uit die Engelse Wikipedia en die Nederlandse Wikipedia
Nasionale Biblioteek van die Tsjeggiese Republiek

duimnael|regs

Die **Nasionale Biblioteek van die Tsjeggiese Republiek** (Tsjeggies: *Národní knihovna České republiky*) is die sentrale biblioteek van die Tsjeggiese Republiek. Dit word gerig deur die Ministerie van Kultuur. Die hoofgebou van die biblioteek is geleë in die historiese Clementinum-gebou in Praag, waar ongeveer die helfte van sy boeke gehou word. Die ander helfte van die versameling word gestoor in die distrik Hostivař. Die Nasionale Biblioteek is die grootste biblioteek in Tsjeggië; in sy versameling is daar sowat 6 miljoen dokumente. Die biblioteek het ongeveer 60 000 geregistreerde lesers. Behalwe Tsjeggiese tekste, stoor die biblioteek ook ouer materiaal uit Turkye, Iran en Indië.

## Verwysings 
## Eksterne skakels 
* Amptelike webwerf
Gevlekte porseleinkrap

Die **gevlekte porseleinkrap** (*Neopetrolisthes maculates*) is 'n valskrap en kom wydverspreid in die Stille- en Indiese oseane voor. In die Indiese Oseaan kom dit voor vanaf die Rooi See suidwaarts tot by KwaZulu-Natal. 

Die krap word tot 35 mm lank, is rond en glad en skyn soms soos porselein. Die krap se lyf is roomwit en bedek met klein, reëlmatige rooibruin kolletjies. Soms is nog vlekke aanwesig. Die voelers is uitermatig lank en die knypers is groot en plat en word eerder gebruik om sy gebied te beskerm, as om prooi mee te vang. Groot, wit mondgedeeltes steek van die kop af uit. Die vyfde paar pote is verklein en word gebruik vir persoonlike skoonmaakdoeleindes. Die seedier het aangepas om tussen die brande tentakels van anemone te leef in 'n kommensalistiese verhouding. Die krappe leef gewoonlik as pare saam en is suspensie voeders met 'n kamagtige verlenging of die mondgedeeltes wat die plankton uit die water sif. Hulle vreet ook slakke wat op die gasheer voorkom. Die spesie kom algemeen voor.

## Eksterne skakel 
* http://www.sealifebase.org/summary/Neopetrolisthes-maculatus.html

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa*, deur Dennis King & Valda Fraser, Struik Nature, 2014.
Philippe Coutinho

**Philippe Coutinho Correia** (Brasiliaanse Portugees: [fiˈlipi kowˈtʃĩɲu]; gebore 12 Junie 1992) is 'n Brasiliaanse professionele sokkerspeler wat as aanvallende middelveldspeler of vleuel vir die Brasiliaanse klub Vasco da Gama.

Coutinho is gebore en opgevoed in Rio de Janeiro en het puik talent getoon en uitgeblink in Vasco da Gama se jeugstelsel. Hy het in 2008 'n verdrag by die Italiaanse span FC Internazionale Milano onderteken vir €4 miljoen en daarna teruggegee aan Vasco, waar hy 'n sleutelrol geword het. Hy het sy debuut vir Internazionale in 2010 gemaak en is beskou as die "toekoms van Inter", maar het gesukkel om homself in die eerste span te vestig en is in 2012 aan die La Liga-klub Espanyol uitgeleen.

In Januarie 2013 is hy aangestel deur die Premier League-klub Liverpool vir £ 8,5 miljoen. Hy het op Anfield floreer; sy kombinasie van visie, verbygaande, dribbelende en langafstandstaking het hom die bynaam Little Magician van Liverpool-ondersteuners en spanmaats verdien. Nadat hy in die PFA-span van die jaar van 2015 uitgeroep is, het die Brasiliaanse legende Pelé Coutinho as een met 'n "goeie toekoms" beskou.

## Familie en vroeë lewe 
Die derde en jongste seun van Esmerelda Coutinho en die argitek José Carlos Correia, Coutinho, is op 12 Junie 1992 in Rio de Janeiro gebore. Hy is opgevoed in Rio se noordelike Rocha-distrik tussen 'n ou shanty-dorp en industriële pakhuise.

As kind het hy sy ouer broers, Cristiano en Leandro, na 'n plaaslike betonvoetbalveld gevolg, waar hy die eerste keer sokker begin speel het. Met die beperkte ruimte en die behoefte aan vaardigheid en improvisasie het die klein Coutinho gedy. Nadat hy by 'n plaaslike sokkerakademie aangesluit het op die aandrang van sy vriende en sy ouma, is sy pa later genader tydens 'n toernooi deur jeugafrigters by Vasco da Gama, waar hy 'n verhoor bygewoon het en by hul jeugsisteem aangesluit het.

## Verwysing 
## Eksterne skakels
WordPress

**WordPress** is 'n gratis oopbron-inhoudbestuurstelsel (CMS) gebaseer op PHP en MySQL. Om te kan funksioneer, moet WordPress op 'n webbediener geïnstalleer word, wat óf deel van 'n internetverskafferdiens of 'n netwerkgasheer moet wees.

'n Voorbeeld van die eerste geval kan 'n diens soos WordPress.com wees, en die tweede geval kan 'n rekenaar wees wat die sagtewarepakket WordPress.org bedryf. 'n Plaaslike rekenaar kan gebruik word vir enkelgebruiker toets- en leerdoeleindes. Kenmerke sluit in 'n inprop-argitektuur en 'n sjabloonstelsel. WordPress word sedert April 2018 deur 30,6% van die top 10 miljoen webwerwe gebruik. As sodanig is WordPress die gewildste webwerfbestuur of blogstelsel wat op die web gebruik word, wat meer as 60 miljoen webwerwe ondersteun. WordPress word ook gebruik vir ander toepassingsdomeine soos "pervasive display systems" (PDS).

## Oorsig 
WordPress het 'n websjabloonstelsel met die hulp van 'n sjabloonverwerker. Die argitektuur is 'n voorste kontroleerder wat alle versoeke vir nie-statiese URI's na 'n enkele PHP-lêer stuur wat die URI ontleed en die teikenbladsy identifiseer. Dit laat ondersteuning vir meer menslike leesbare permalinks toe. 

### Temas 
WordPress-gebruikers mag verskillende temas installeer en tussen hulle oorskakel. Temas laat gebruikers toe om die voorkoms en funksionaliteit van 'n WordPress-webwerf te verander sonder om die kernkode of werfinhoud te verander. Elke WordPress-webwerf vereis dat ten minste een tema teenwoordig is en alle temas moet ontwerp word met behulp van WordPress-standaarde met gestruktureerde PHP, geldige HTML (HyperText Markup Language) en Cascading Style Sheets (CSS). 

Temas kan direk geïnstalleer word deur gebruik te maak van die WordPress "Appearance"-administrasiegereedskap, alternatiewelik kan temavouers direk na die temagids gekopieer word, byvoorbeeld via FTP. Die PHP, HTML en CSS wat in temas voorkom, kan direk verander word om tema-gedrag te verander, of 'n tema kan 'n tema wees wat die instellings van 'n ander tema oorerf en funksies slegs selektief oorskryf.  

WordPress-temas word gewoonlik in twee kategorieë ingedeel: gratis en premie. Baie gratis temas word in die WordPress-temabiblioteek gelys, en premietemas is beskikbaar vir aankoop op die ope mark of van individuele WordPress-ontwikkelaars. WordPress-gebruikers kan ook hul eie persoonlike temas skep en ontwikkel. Die gratis tema *Underscores* geskep deur die WordPress ontwikkelaars het 'n gewilde basis vir nuwe temas geword.

## Verwysings
Pietersfonteindam

Die **Pietersfonteindam** verskaf hoofsaaklik besproeiingswater aan plase in die Koo.

## Ligging 
Die dam is in 1968 gebou in die Pietersfonteinrivier in die Langeberge by die koördinate 33° 39′ 58″ suid en 20°  00′  49″  oos. Dit is noordoos van Robertson, noordwes van Montagu en noord van die Burgerspas op die R318-pad. Water van die Pietersfonteinrivier kom deur die Keisierivier via die Kogmanskloof in die  Breederivier.

## Afmetings 
Hierdie dam se maksimum volume is nou net onder die 2&nbsp;miljoen&nbsp;m³. Dit het ‘n walhoogte van 18&nbsp;m, ‘n wallengte van 162&nbsp;m en ‘n opvanggebied van 115&nbsp;km².

## Let wel 
Hierdie dam moet nie verwar  word met die effens meer suidoos geleë  Poortjieskloofdam.

## Sien ook 
* Lys van grootste damme in Suid-Afrika
Dalmasië

duimnael|Dalmasië se ligging op 'n kaart van Kroasië.
duimnael|Vlag van die eertydse Koninkryk Dalmasië.

**Dalmasië** (Kroaties: *Dalmacija*, "Land van Skaapwagters") is 'n streek in Kroasië op die Balkanskiereiland aan die ooskus van die Adriatiese See. Dalmasië is een van die vier historiese gebiede van Kroasië, saam met Slawonië in die ooste, Istrië in die noordweste en die sentrale deel van Kroasië. Administratief word dit onderverdeel in die distrikte (Kroaties:* županije*) Zadar, Šibenik-Knin, Split-Dalmasië en Dubrovnik-Neretva.

Die streek lê in die suidweste van die land en het 'n oppervlakte van ongeveer 12&nbsp;000&nbsp;km², insluitende sowat 1&nbsp;000 eilande waarvan 'n sestigtal bewoon is, en 'n inwonertal van 852&nbsp;068 (2011-sensus), onder wie sowat 76 persent Rooms-Katolieke, 13 persent Moslems, 11 persent aanhangers van die Serwies-Ortodokse Kerk, asook kleiner groepe Protestante en aanhangers van ander gelowe. Die grootste stad in die streek is Split. Die historiese stad Dubrovnik in die suide, Zadar en Šibenik is ook in Dalmasië geleë.

Dalmasië is 'n relatief smal kusstrook wat strek van die eiland Rab in die noorde tot die baai van Kotor in die suide, met 'n randgebied die Zagora, die strook verby die berge en heuwels wat die kusstrook definieer. Die nasionale park Krka is onder meer in die Zagora geleë. Een van die hoogste berge aan die kus is die Biokovo. Dit vorm deel van die Dinariese Alpe.

Die Dalmatiese eilande, insluitend die Kornati Nasionale Park en die Mljet Nasionale Park, is ook deel van hierdie historiese gebied.

Die belangrikste riviere is die Zrmanja, die Krka, die Cetina en die Neretva.

Die streek het 'n ryk en onstuimige geskiedenis en was in die antieke tydperk bekend as Dalmatia, 'n provinsie van die Romeinse Ryk. In die vroeë moderne tydperk het die streek onder Venesiaanse bewind gekom en het later, vanaf 1815, 'n kroonland van Oostenryk gevorm as Koninkryk Dalmasië. Ná 1918 het Dalmasië die lot van Kroasië gedeel en is by die Serwies-oorheerste Koninkryk Joego-Slawië ingesluit.

## Fotogalery 

Split1.jpg|Split, die streek se grootste stad.
Bucht-von-kotor.jpg|Die baai van Kotor in die suide.
Biokovo from Tucepi.jpg|Die berg Biokovo.
Kornati.jpg|Die Kornati Nasionale Park.

## Verwysings 
## Eksterne skakels 
*
Produkdifferensiasie

**Produkdifferensiasie** is in ekonomie en bemarking die proses om produkte of dienste van ander te laat verskil met die doel om dit aantrekliker te maak vir ’n sekere teikenmark. Dit behels differensiasie van mededingers se produkte en dienste asook van ’n maatskappye se eie produkte en dienste. Die begrip is in 1933 deur Edward Chamberlin voorgestel in sy boek *The Theory of Monopolistic Competition*.

## Verwysings
Toetredeversperring

’n **Toetredeversperring** is in teorieë van mededinging en ekonomie ’n koste wat deur ’n nuwe toetreder tot ’n mark aangegaan moet word wat nie vir huidige mededingers nodig was om aan te gaan nie. Dit kan ook dui op faktore wat dit moeilik maak om toegang tot ’n mark te kry. ’n Voorbeeld van toetredeversperrings is eksklusiewe ooreenkomste van bestaande spelers in die mark met verspreiders of kleinhandelaars. Nog ’n voorbeeld is patente, wat ’n bestaande maatskappy die wetlike reg gee om te verhoed dat ander firmas vir ’n sekere tydperk ’n soortgelyke produk vervaardig.

Omdat toetredeversperrings huidige maatskappye beskerm en medededinging in ’n mark beperk, kan dit lei tot buitensporige pryse. Dit veroorsaak of vergemaklik dikwels die ontstaan van monopolieë of gee sekere maatskappye mag in ’n mark.

## Verwysings
Damian Willemse

**Damian Willemse** (gebore 7 Mei 1998 in Strand, Wes-Kaap) is 'n Suid-Afrikaanse rugbyspeler, wat tans vir die  superrugby speel. Sy gereelde posisie is op losskakel, maar hy kan ook op heelagter speel. Hy was ook deel van Suid-Afrika se wenspan tydens die rugbywêreldbekertoernooie in 2019 en 2023.

## Rugbyloopbaan 
### 2014–2016: Skolerugby 
Willemse is in die Strand gebore. Hy het skool gegaan en rugby gespeel vir die Paul Roos Gimnasium in die nabygeleë Stellenbosch. In 2014, is hy gekies om die Westelike Provinsie te verteenwoordig by die onder-16 Grant Khomo Week gehou te Pretoria.

Hy begin al drie hul wedstryde, met drie oorwinnings, plus 'n drie in die eindstryd van die toernooi, 'n 26-11 oorwinning oor die gashere, die Blou Bulle.

### 2017: Stormers 
Slegs maande ná hy sy skoolloopbaan voltooi het, is Willemse ingesluit in die Stormersspan vir die 2017 Superrugbyseisoen. Hy is gekies vir die span se Ronde Drie wedstryd teen die Southern Kings op 4 Maart, en hy maak sy Superrugbydebuut – op die ouderdom van net 18 jaar en 302 dae – deur op te draf vir die laaste vier minute van die wedstryd.

## Persoonlike lewe 
Willemse is die jonger broer van Ramone Samuels, ook 'n professionele rugbyspeler. Beide broers was lede van die WP-span wat die Curriebeker in 2017 verower het.

## Verwysings